CELEX: 
Language: et
Date: 2006-12-12 00:00:00
Title: 2006/914/ET: Nõukogu otsus, 13. november 2006 , kokkuleppes Euroopa Ühenduse ja Norra Kuningriigi vahel (Norra osalemise kohta Narkootikumide ja Narkomaania Euroopa Järelevalvekeskuse töös) sätestatud Norra osamaksu suuruse läbivaatamist käsitleva Euroopa Ühenduse ja Norra Kuningriigi vahelise kokkuleppe sõlmimise kohta#Kokkuleppes Euroopa Ühenduse ja Norra Kuningriigi vahel (Norra osalemise kohta Narkootikumide ja Narkomaania Euroopa Järelevalvekeskuse töös) sätestatud Norra osamaksu suuruse läbivaatamist käsitlev Euroopa Ühenduse ja Norra Kuningriigi vaheline Kokkulepe

12.12.2006   
            
            
               ET
            
            
               Euroopa Liidu Teataja
            
            
               L 349/47
            
         
      NÕUKOGU OTSUS,
   13. november 2006,
   kokkuleppes Euroopa Ühenduse ja Norra Kuningriigi vahel (Norra osalemise kohta Narkootikumide ja Narkomaania Euroopa Järelevalvekeskuse töös) sätestatud Norra osamaksu suuruse läbivaatamist käsitleva Euroopa Ühenduse ja Norra Kuningriigi vahelise kokkuleppe sõlmimise kohta
   (2006/914/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 152 koostoimes artikli 300 lõike 2 esimese lõigu esimese lause ja artikli 300 lõike 3 esimese lõiguga,
   võttes arvesse komisjoni ettepanekut,
   võttes arvesse Euroopa Parlamendi arvamust (1),
   ning arvestades järgmist:
   
               (1)
            
            
               Nõukogu 8. veebruari 1993. aasta määruse (EMÜ) nr 302/93 (Narkootikumide ja Narkomaania Euroopa Järelevalvekeskuse asutamise kohta) (2) artiklis 13 on sätestatud, et keskus on avatud ühendusevälistele riikidele, kes jagavad ühenduse ja liikmesriikide huvisid keskuse eesmärkide ja töö vastu.
            
         
               (2)
            
            
               Kokkuleppele Euroopa Ühenduse ja Norra Kuningriigi vahel Norra osalemise kohta Narkootikumide ja Narkomaania Euroopa Järelevalvekeskuse töös (3) kirjutati alla 19. oktoobril 2000 ja see jõustus 1. jaanuaril 2001. Kokkuleppe artiklis 5 on sätestatud Narkootikumide ja Narkomaania Euroopa Järelevalvekeskusele makstava Norra osamaksu suurus.
            
         
               (3)
            
            
               Kuna Euroopa Liit on laienenud, on Norra taotlenud Narkootikumide ja Narkomaania Euroopa Järelevalvekeskusele makstava osamaksu suuruse läbivaatamist.
            
         
               (4)
            
            
               Komisjon on ühenduse nimel pidanud Norraga läbirääkimisi kokkuleppes Euroopa Ühenduse ja Norra Kuningriigi vahel (Norra osalemise kohta Narkootikumide ja Narkomaania Euroopa Järelevalvekeskuse töös) sätestatud Norra osamaksu suuruse läbivaatamist käsitleva kokkuleppe üle.
            
         
               (5)
            
            
               11. novembril 2005 parafeeritud kokkulepe tuleks heaks kiita,
            
         ON TEINUD JÄRGMISE OTSUSE:
   Artikkel 1
   Ühenduse nimel kiidetakse heaks kokkuleppes Euroopa Ühenduse ja Norra Kuningriigi vahel (Norra osalemise kohta Narkootikumide ja Narkomaania Euroopa Järelevalvekeskuse töös) sätestatud Norra osamaksu suuruse läbivaatamist käsitlev Euroopa Ühenduse ja Norra Kuningriigi vaheline kokkulepe.
   Kokkuleppe tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud kokkuleppele alla kirjutama, et see ühenduse suhtes siduvaks muuta.
   Artikkel 3
   Nõukogu eesistujal on õigus määrata isik(ud), kes on volitatud edastama kokkuleppe artiklis 3 sätestatud diplomaatilise noodi.
   Artikkel 4
   Käesolev otsus avaldatakse Euroopa Liidu Teatajas.
   
      Brüssel, 13. november 2006
      
         
            Nõukogu nimel
         
         
            eesistuja
         
         E. TUOMIOJA
         
      
   
   
      (1)  Arvamus on esitatud 24. oktoobril 2006 (Euroopa Liidu Teatajas seni avaldamata).
   
      (2)  EÜT L 36, 12.2.1993, lk 1. Määrust on viimati muudetud määrusega (EÜ) nr 1651/2003 (ELT L 245, 29.9.2003, lk 30).
   
      (3)  EÜT L 257, 11.10.2000, lk 24.
   
      Kokkuleppes Euroopa Ühenduse ja Norra Kuningriigi vahel (Norra osalemise kohta Narkootikumide ja Narkomaania Euroopa Järelevalvekeskuse töös) sätestatud Norra osamaksu suuruse läbivaatamist käsitlev Euroopa Ühenduse ja Norra Kuningriigi vaheline
      
         KOKKULEPE
      
      EUROOPA ÜHENDUS (edaspidi “ühendus”)
      ühelt poolt
      ja NORRA KUNINGRIIK (edaspidi “Norra”)
      teiselt poolt,
      MEENUTADES Euroopa Ühenduse ja Norra Kuningriigi vahelist 19. oktoobril 2000 alla kirjutatud ja 1. jaanuaril 2001 jõustunud kokkulepet Norra osalemise kohta Narkootikumide ja Narkomaania Euroopa Järelevalvekeskuse töös, ning eelõige selle artiklit 5, milles on sätestatud Norra Narkootikumide ja Narkomaania Euroopa Järelevalvekeskuse töös osalemise osamaksu suurus;
      VÕTTES ARVESSE, et Norra on Euroopa Liidu laienemist silmas pidades taotlenud oma Narkootikumide ja Narkomaania Euroopa Järelevalvekeskusele makstava osamaksu suuruse läbivaatamist,
      ON OTSUSTANUD SÕLMIDA KÄESOLEVA KOKKULEPPE:
      Artikkel 1
      Euroopa Ühenduse ja Norra Kuningriigi vahelise Norra osalemist Narkootikumide ja Narkomaania Euroopa Järelevalvekeskuse töös käsitleva kokkuleppe artikkel 5 asendatakse järgmisega:
      
         “Artikkel 5
         Norra toetab rahaliselt keskuse tegevust kooskõlas käesoleva kokkuleppe lisaga, mis moodustab kokkuleppe lahutamatu osa.”
      
      Artikkel 2
      Käesoleva kokkuleppe lisa loetakse Euroopa Ühenduse ja Norra Kuningriigi vahelise Norra osalemist Narkootikumide ja Narkomaania Euroopa Järelevalvekeskuse töös käsitleva kokkuleppe lisaks.
      Narkootikumide ja Narkomaania Euroopa Järelevalvekeskuse eelarvesse makstava Norra osamaksu suurust hakatakse lisas sätestatud valemi alusel arvutama alates selle aasta algusest, millal kokkulepe jõustub.
      Artikkel 3
      Käesolev kokkulepe jõustub teise kuu esimesel päeval pärast seda, kui on kätte saadud hiljem saabunud diplomaatiline noot, millega vastav kokkuleppeosaline kinnitab kokkuleppe jõustumisega seotud õiguslike nõuete täitmist.
      
         LISA
         Norra osamaksu suurus
         
                     1.
                  
                  
                     Selleks, et Euroopa Liidu võimaliku laienemise korral tulevikus ei oleks vaja uuesti läbi vaadata Norra osamaksu suurust, kasutatakse Norra osamaksu suuruse arvutamiseks järgmist valemit:
                     ühenduse toetuse summa Narkootikumide ja Narkomaania Euroopa Järelevalvekeskusele, millest on maha arvatud REITOXi rahastamiseks eraldatud summa/(Euroopa Liidu liikmesriikide arv + 1) – 10 %.
                  
               
                     2.
                  
                  
                     Euroopa Liidu liikmesriikide arvust sõltumata ei tohi Norra osamaks olla väiksem kui 271 000 eurot (2004. aasta hindades). Narkootikumide ja Narkomaania Euroopa Järelevalvekeskuse 2001. aasta hinnangu kohaselt vastab see summa laienemisest tingitud kulude suurusele riigi kohta. Nimetatud summas tehakse igal aastal tehnilisi täpsustusi vastavalt Euroopa Liidu hindade muutumisele ja rahvamajanduse kogutulu suurusele.